ನಂತರ, ಆಸ್ಟ್ರೇಲಿಯಾ ತಂಡವು ವೆಸ್ಟ್‌ ಇಂಡೀಸ್‌ ಪ್ರವಾಸ ಕೈಗೊಂಡಾಗ, ಬ್ರೆಟ್‌ ಲೀ ಮೊದಲನೆಯ ಟೆಸ್ಟ್‌ ಪಂದ್ಯದಲ್ಲಿ ಕೇವಲ ಐದು ವಿಕೆಟ್ ಗಳಿಸಿ ಕಳಪೆ ಸಾಧನೆ ತೋರಿದರು. ಈ ಪಂದ್ಯವನ್ನಾಡುವ ವೇಳೆ ಅವರು ದಣಿದಿದ್ದಂತೆ ಕಂಡುಬಂದಿತು. ಎರಡನೆಯ ಟೆಸ್ಟ್‌ ಪಂದ್ಯದಲ್ಲಿ ಅವರು ತಮ್ಮ ಲಯ ಕಂಡುಕೊಂಡು, ಒಂದು ಇನ್ನಿಂಗ್ಸ್‌ನಲ್ಲಿ ಐದು ವಿಕೆಟ್ ಸೇರಿದಂತೆ ಎಂಟು ವಿಕೆಟ್‌ ಕಬಳಿಸಿದರು ಹಾಗೂ ಮೂರನೆಯ ಟೆಸ್ಟ್‌ನಲ್ಲಿ ಆರು ವಿಕೆಟ್‌ ಗಳಿಸಿದರು. ಒಟ್ಟಾರೆ, ಸರಣಿಯು ಮುಂದುವರೆದಂತೆ ಅವರು ತಮ್ಮ ಲಯ ಕಂಡುಕೊಂಡರೂ,ಹೆಚ್ಚುವರಿ ಬೌಲಿಂಗ್ ಹೊರೆಯಿಂದ ಆಗಾಗ್ಗೆ ಆಯಾಸಗೊಂಡರು. ಇತರೆ ಬೌಲರ್‌ಗಳು ತಮ್ಮ ಲಯ ಮತ್ತು ದೈಹಿಕ ಕ್ಷಮತೆಗಳ ಸಮಸ್ಯೆಗಳೊಂದಿಗೆ ಹೆಣಗಾಡುತ್ತಿದ್ದರು.